CELEX: 22005D0131
Language: lv
Date: 2005-10-21 00:00:00
Title: EEZ Apvienotās komitejas Lēmums Nr. 131/2005 ( 2005. gada 21. oktobris ), ar ko groza EEZ līguma II pielikumu (Tehniskie noteikumi, standarti, testēšana un sertifikācija)

19.1.2006   
            
            
               LV
            
            
               Eiropas Savienības Oficiālais Vēstnesis
            
            
               L 14/18
            
         
      EEZ APVIENOTĀS KOMITEJAS LĒMUMS
   
   Nr. 131/2005
   (2005. gada 21. oktobris),
   ar ko groza EEZ līguma II pielikumu (Tehniskie noteikumi, standarti, testēšana un sertifikācija)
   EEZ APVIENOTĀ KOMITEJA,
   ņemot vērā Eiropas Ekonomikas zonas līgumu, kas grozīts ar protokolu, ar ko pielāgo Eiropas Ekonomikas zonas līgumu, turpmāk tekstā – “Līgums”, un jo īpaši tā 98. pantu,
   tā kā:
   
               (1)
            
            
               Līguma II pielikums ir grozīts ar EEZ Apvienotās komitejas Lēmumu Nr. 116/2005 (1).
            
         
               (2)
            
            
               Eiropas Parlamenta un Padomes 2004. gada 11. februāra Regula (EK) Nr. 273/2004 par narkotisko vielu prekursoriem (2) ir jāiekļauj Līgumā.
            
         
               (3)
            
            
               Ar Regulu (EK) Nr. 273/2004 atceļ Padomes Direktīvu 92/109/EEK (3), kas ir iekļauta Līgumā un kas tāpēc jāsvītro no Līguma,
            
         IR NOLĒMUSI ŠĀDI.
   1. pants
   Līguma II pielikuma XIII nodaļu groza šādi:
   
               1)
            
            
               Minētajā nodaļā pēc 15.w punkta (Eiropas Parlamenta un Padomes Direktīva 2004/23/EK) iekļauj šādu punktu:
               
                           “15x.
                        
                        
                           
                              32004 R 0273: Eiropas Parlamenta un Padomes 2004. gada 11. februāra Regula (EK) Nr. 273/2004 par narkotisko vielu prekursoriem (OV L 47, 18.2.2004., 1. lpp.).
                           Šā līguma mērķiem regulas noteikumos veic šādus pielāgojumus:
                           
                                       a)
                                    
                                    
                                       minētās regulas 11. panta 2. punktu nepiemēro,
                                    
                                 
                                       b)
                                    
                                    
                                       minētās regulas 15. pantā ir atsauce uz komiteju, kas izveidota ar Regulas (EEK) Nr. 3677/90 10. pantu. Ja minētā komiteja nodarbojas ar jautājumiem, kas attiecas uz šo regulu, EBTA valstis neierobežoti piedalās komitejas darbā, bet tām nav balsstiesību.”
                                    
                                 
                     
         
               2)
            
            
               Minētās nodaļas 15.f punktu (Padomes Direktīva 92/109/EEK) svītro.
            
         2. pants
   Regulas (EK) Nr. 273/2004 teksts islandiešu un norvēģu valodā, kas jāpublicē Eiropas Savienības Oficiālā Vēstneša EEZ pielikumā, ir autentisks.
   3. pants
   Šis lēmums stājas spēkā 2005. gada 22. oktobrī ar noteikumu, ka EEZ Apvienotajai komitejai ir iesniegti visi paziņojumi saskaņā ar 103. panta 1. punktu (4).
   4. pants
   Šo lēmumu publicē Eiropas Savienības Oficiālā Vēstneša EEZ iedaļā un EEZ pielikumā.
   
      Briselē, 2005. gada 21. oktobrī
      
         
            EEZ Apvienotās komitejas vārdā —
         
         
            priekšsēdētājs
         
         H.S.H. Prinz Nikolaus von LIECHTENSTEIN
         
      
   
   
      (1)  OV L 339, 22.12.2005., 18. lpp.
   
      (2)  OV L 47, 18.2.2004., 1. lpp.
   
      (3)  OV L 370, 10.12.1992., 76. lpp.
   
      (4)  Konstitucionālās prasības nav norādītas.